ཉེ་ཆར་ཟམ་གདོང་རིན་པོ་ཆེས་རྡ་རམ་ས་ལའི་ཉེ་འཁོར་གྱི་ཚོགས་པ་ཞིག་ལ་བཀའ་སློབ་གནང་བའི་ནང༌།ང་ཚོའི་མང་གཙོ་ཞེས་པ་འདི་འགྲན་རྩོད་ཀྱི་ངོ་བོར་འགྲོ་རུང་གི་མ་རེད།ཅེས་གསུངས་པ་ལྟར་ལས་ཀ་བྱེད་སྟངས་མང་པོ་ཞིག་འགྲན་རྩོད་ཀྱི་ངོ་བོར་འགྱུར་འགྲོ་གི་ཡོད་པའི་མཐོང་ཚུལ་ཞིག་རྒྱུན་དུ་ཡོང་གི་འདུགལྷག་བསམ་རྣམ་དག་མེད་པར་འགྲན་རྩོད་ཀྱི་ངོ་བོར་སོང་སྟེ་གཞུང་སྒེར་གྱི་བྱ་བ་གང་འདྲ་ཞིག་བྱས་པ་ཡིན་ན་འགྲིག་ལ་མ་འགྲིག་པའི་གནས་ཚུལ་མང་པོ་རང་བཞིན་གྱིས་ཡོང་བ་ཆོས་ཉིད་ལྟ་བུ་རེད།བྱུང་ཟིན་པའི་གནས་ཚུལ་ལ་བཅོས་སྒྱུར་བྱེད་ཐབས་མེད་ནའང་མ་འོངས་པར་ཆོལ་ཁ་དང་ཆོལ་ཁའི་བར་དང༌།ཆོལ་ཁ་ནང་ཁུལ་གང་ཡིན་ཡང་རུང་བྱ་བ་ཆེ་ཆུང་གང་བྱས་ཀྱང་འགྲན་རྩོད་ཀྱི་ངོ་བོའི་ཐོག་མི་འགྲོ་བའི་གཟའ་གཟབ་བྱ་དགོས་པ་འདི་གལ་ཆེན་པོ་རེད།འགྲན་རྩོད་ཀྱི་ངོ་བོའི་ཐོག་ལ་ཕྱིན་པ་ཡིན་ན།ཆོལ་ཁ་ཕན་ཚུན་དང༌།ཆོལ་ཁ་ནང་ཁུལ་ལ་མ་འཆམ་པ་དང་ཐོར་ཞིག་ཏུ་འགྲོ་བའི་རྐྱེན་རྩ་གཙོ་བོར་འགྱུར་གྱི་རེད།ད་ལྟའི་ཆབ་སྲིད་ཀྱི་ལས་དོན་དང་མ་འོངས་པའི་འོས་བསྡུའི་ལས་རིམ་གང་འདྲ་ཞིག་གི་སྐབས་ཡིནཡང་རུང་འགྲན་རྩོད་ཀྱི་ངོ་བོར་མ་སོང་བ་ཞིག་གནང་དགོས་པ་དེ་གལ་ཆེན་པོ་རེད་ཅེས་ཞུ་འདོད་བྱུང༌།